মাত্র ছমাস বয়সেই গুঞ্জনের থ্যালাসেমিয়া ধরা পড়েছিল। সেই থেকে প্রতি মাসে দুবার গুঞ্জনকে এব পজিটিভ গ্রুপের রক্ত দিতে হয়। ইন্দিরা অ্যাকাডেমির সপ্তম শ্রেণিতে পরে গুঞ্জন। বাবা কাশীনাথ সাউয়ের কেরোসিনের দোকান। আর্থিক সামর্থ্যও বেশি নেই। গুঞ্জনের রক্ত জোগাড়ে প্রায়ই অসুবিধার মুখে পড়েন তিনি। রক্তের সঙ্কট দূর করতে, পিপলস ব্লাড ব্যাঙ্কের সঙ্গে বোঝাপড়া করে, এবার নিজের পাড়াতেই রক্তদান শিবিরের আয়োজন করলেন কাশীনাথ সাউ।